Diari Oficial de la Generalitat Valenciana


Sumari del DOGV 9051, del 30-03-2021 (2021/3177)

RESOLUCIÓ de 25 de març de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Elsa, amb codi 64627125, de Bocairent.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/3177


Data del document
:   25-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 25 de març de 2021, del conseller d'Educació, Cultura i Esport, d'extinció de l'autorització per cessament d'activitats en el centre privat d'Educació Infantil de primer cicle Elsa, amb codi 30693547, de Bocairent. [2021/3177]  
Antecedents de fet  
Primer. El centre privat d'Educació Infantil de primer cicle Elsa, amb codi 30975517, de Bocairent, està autoritzat per Ordre de 17 de desembre de 2001, de la Conselleria de Cultura i Educació, per la qual es concedeix autorització d'obertura i funcionament en els nivells educatius que s'especifiquen en l'annex a diversos centres docents privats.  
  
Segon. Vist l'informe d'Inspecció Educativa de data 18 de desembre de 2020 que constata que el centre en qüestió no va iniciar el setembre de 2018 cap activitat per a impartir els ensenyaments per als quals va ser autoritzat i que des de llavors fins a l'actualitat no ha tornat a emprendre cap activitat.  
Tercer. Amb data 29 de desembre de 2020, el director general de Centres Docents dicta l'Acord pel qual s'inicia el procediment d'extinció de l'autorització per cessament d'activitats del centre privat d'Educació Infantil de primer cicle Elsa, amb codi 62252335, de Bocairent.  
  
Quart. Intentada la notificació a l'interessat, no havent pogut practicar-se, es procedeix a la publicació en el BOE de l'anunci de notificació de l'Acord d'inici del procediment d'extinció del citat centre, amb data de 20 de gener de 2021.  
Cinqué. Vist que el cessament d'activitats docents d'aquest centre no comporta cap perjudici greu per a l'interés públic.  
  
Fonaments de dret  
Primer. L'òrgan competent per adoptar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. Vist l'article 16.1 del Reial decret 332/92, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització quan el centre haja cessat de fet en les seues activitats.  
  
Resolc:  
  
L'extinció de l'autorització en la totalitat dels seus ensenyaments per cessament d'activitats del centre docent privat següent:  
Codi: 05667692.  
Denominació genèrica del centre: centre d'Educació Infantil de primer cicle.  
Denominació específica del centre: Elsa.  
Titular: Mireia Doménech Rico.  
Domicili: c/ Germanies, s/n.  
Localitat: Bocairent (46602).  
Província: València  
  
La present resolució tindrà els seus efectes acadèmics a l'inici del curs escolar 2021-2022.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 25 de març de 2021.- El conseller d'Educació, Cultura i Esport: Vicent Marzà i Ibáñez.